open-index/open-wikipedia-markdown huggingface dataset:
BBC Μπέρμιγχαμ

250px|right|thumb|Το Γραμματοκιβώτιο (The Mailbox) τη νύχτα
250px|right|thumb|Ο δημόσιος χόρος του BBC Μπέρμιγχαμ, ο οποίος βρίσκεται τον 7ο όροφο

Το **BBC Μπέρμιγχαμ** (αγγ.: BBC Birmingham) είναι ένα από τα παλαιότερα περιφερειακά παρακλάδια του BBC, που βρίσκεται στο Μπέρμιγχαμ. Ήταν η πρώτη περιοχή έξω από το Λονδίνο, η οποία ξεκίνησε την εκπομπή ραδιοφωνικών (1922) και τηλεοπτικών εκπομπών (1949). Η τηλεοπτική εκπομπή έγινε από τον *Σάτον Κόλντφιλντ*. Για πολλά χρόνια, το BBC Μπέρμιγχαμ έδρευε στο Pebble Mill Studios, αλλά το 2004 μετακόμισε στις ολοκαίνουργιες εγκαταστάσεις με την ονομασία "Γραμματοκιβώτιο" (The Maιlbox) στο κέντρο της πόλης. Το Pebble Mill έκτοτε έχει κατεδαφιστεί για να χτιστεί ένα επιστημονικό πάρκο, όμως είναι άδειο από το 2013.

Το Pebble Mill at One, ένα απογευματινό σόου, έπαιζε για πολλά χρόνια -από το 1973-1986 στο BBC One- με αρκετά μακρόχρονoυς παρουσιαστές, συμπεριλαμβανομένου του Άλαν Τίτσμαρς, και έθεσε το προφίλ των στούντιο Pebble Mill σχεδόν με την ιδιότητα του εθνικού οργάνου. To Μπέρμιγχαμ είναι το σπίτι του BBC Midlands Today (τηλεόραση) και του BBC WM (ραδιόφωνο).

Το BBC Μπέρμιγχαμ δεν πρέπει να συγχέεται με το BBC Μίντλαντς, η οποία εδρεύει επίσης στο Γραμματοκιβώτιο. Το BBC Μπέρμιγχαμ είναι το όνομα του *Network Productions Centre*, το οποίο βρίσκεται στο κέντρο του Μπέρμιγχαμ και εκπέμπει προγράμματα δικτύου λήψης για την τηλεόραση και το ραδιόφωνο. Το BBC Μίντλαντς είναι η περιφερειακή λειτουργία με ειδήσεις, τρέχουσες υποθέσεις και άλλα περιφερειακά προγράμματα.

Μερικά τμήματα στο εσωτερικό του BBC Μπέρμιγχαμ, όπως ο πραγματικός προγραμματισμός, υπήρξαν αντικείμενο επανεξέτασης, ως μέρος μιας ευρύτερης διαδικασίας αναδιάρθρωσης. Μεγάλο μέρος της πραγματικής υπηρεσίας, καθιστώντας τα προγράμματα όπως το Countryfile, έχουν μετακινηθεί είτε στο Μπρίστολ, είτε στο Σάλφορντ είτε σε άλλα γραφεία του BBC.

## Παραπομπές


## Εξωτερικοί σύνδεσμοι
*Επίσημη Ιστοσελίδα 

Κατηγορία:British Broadcasting Corporation
Κατηγορία:Βρετανικοί Τηλεοπτικοί σταθμοί
Κατηγορία:Βρετανικοί Ραδιοφωνικοί Σταθμοί
Πρωτάθλημα ποδοσφαίρου Γιβραλτάρ

Η **πρώτη κατηγορία ποδοσφαίρου του Γιβραλτάρ** είναι ένα πρωτάθλημα ποδοσφαίρου ερασιτεχνικού τύπου και ιδρύθηκε το 1905 από την Ομοσπoνδία Ποδοσφαίρου Γιβραλτάρ (GFA). Αποτελεί την κορυφαία βαθμίδα του ποδοσφαίρου στο Γιβραλτάρ. Στην αρχή την κατηγορία αποτελούσαν μόλις 8 ομάδες αλλά με τον καιρό αυξήθηκαν. Το 1909 το πρωτάθλημα χωρίστηκε σε δύο κατηγορίες. Την περίοδο του 2013-14, η κατηγορία αυτή περιελάμβανε οκτώ ομάδες, με τη δεύτερη κατηγορία να αποτελείται από 12 συλλόγους. Για λόγους χορηγίας είναι γνωστή και ως *Argus Insurance Premier Division*.

Την περίοδο 2014-15 το πρωτάθλημα έπαψε κατά κάποιο τρόπο να είναι ερασιτεχνικό, καθώς, η ομοσπονδία της χώρας έγινε μέλος της UEFA. Ως εκ τούτου, κάθε περίοδο έχουν δικαίωμα σημμετοχής στα προκριματικά των δύο κορυφαίών διασυλογικών διοργανώσεων της Ευρώπης 2 ομάδες. Ο πρωταθλητής και ο κυπελλούχος αντίστοιχα.

## Ιστορία
Το ποδόσφαιρο στο Γιβραλτάρ ξεκίνησε την χρονιά 1892 με την πρώτη ομάδα που ιδρύεται να την λένε *Πρινς οφ Γουέιλς ΦΚ* (Prince of Wales FC). Το 1895 οι ομάδες αυξήθηκαν και έτσι αποφασίστηκε από την τοπική ομοσπονδία ποδοσφαίρου η δημιουργία ενός πρωταθλήματος με το όνομα Merchants Cup. Νικήτρια στο πρώτο αυτό πρωτάθλημα αναδείχθηκε η Γιβραλτάρ ΦΚ. Το πρώτο επίσημο πρωτάθλημα ιδρύθηκε το 1907 με πρώτη νικήτρια την Πρινς οφ Γουέιλς ΦΚ. Από την ίδρυση του, αυτό το πρωτάθλημα μαζί και με την δεύτερη κατηγορία (αυτή ιδρύθηκε το 1909) διεξάγεται κάθε χρόνο μέχρι και σήμερα. Μαζί με την διεξαγωγή του πρώτου πρωαθληματος εμφανίστηκε και το τοπικό εθνικό κύπελλο γνωστό ως Ρόκ Κάπ. Την χρονιά του 2013 μαζί με την είσοδο της ομοσπονδίας στην ΟΥΕΦΑ ιδρύθηκε και ένα ακόμα κύπελλο με το όνομα Πρέμιερ Κάπ παρόμοιο με τα αντοίστιχα δευτερεύοντα κύπελλα κάθε χώρας (Λίγκ Κάπ). Σήμερα η πιο πετυχημένη ομάδα του Γιβραλτάρ είναι η Λίνκολν ΦΚ
## Τίτλοι ανά σύλλογο

## Ομάδες της σεζόν 2022-23

## Παραπομπές


## Εξωτερικοί σύνδεσμοι
* Επίσημη ιστοσελίδα
* RSSSF

Γιβραλταρ
Κατηγορία:Ανώτατα εθνικά ποδοσφαιρικά πρωταθλήματα
Λουίτζι Ρούσολο

Ο **Λουίτζι Ρούσολο** (ιταλ.*Luigi Russolo*, 30 Απριλίου 1885 – 4 Φεβρουαρίου 1947) ήταν Ιταλός ζωγράφος, συνθέτης και κεντρική φυσιογνωμία του κινήματος του φουτουρισμού που αναπτύχθηκε στις αρχές του 20ού αιώνα. Γεννήθηκε στο Πορτογκρουάρο της Ιταλίας και ήταν μια από τις ηγετικές φυσιογνωμίες της αβάν-γκαρντ. Πέθανε στην Μποττανούτσο της Ιταλίας σε ηλικία 63 ετών.

## Μανιφέστο
* *L'arte dei rumori* (1913)
* *Al di là della materia* (1938)

## Παραπομπές-σημειώσεις

* Luciano Chessa Luigi Russolo, Futurist. Noise, Visual Arts, and the Occult. University of California Press, 2012. 
*Βιογραφία Allmusic ]
*Βιογραφία Ubuweb 

## Εξωτερικοί σύνδεσμοι
* 

Κατηγορία:Ιταλοί ζωγράφοι του 20ού αιώνα
Κατηγορία:Ιταλοί συνθέτες
Κατηγορία:Κλασικοί συνθέτες του 20ού αιώνα
Κατηγορία:Φουτουρισμός
Requiem (άλμπουμ)

***Requiem*** είναι ο τίτλος του έβδομου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε το Νοέμβριο του 1994 μέσω της δισκογραφικής εταιρείας "Black Mark Records". Οι ηχογραφήσεις του πραγματοποιήθηκαν στο "Montezuma Studio" της Στοκχόλμης, τον Ιούνιο του 1994.

Ο ήχος του δίσκου χαρακτηρίστηκε ως η επιστροφή στην απλότητα των συνθέσεων των πρώτων άλμπουμ του συγκροτήματος, με τους Bathory να παρουσιάζουν ένα ηχητικό σύνολο με βάση το thrash metal της δεκαετίας του '80. Επίσης, τα φωνητικά του Quorthon δεν είναι καθαρά όπως στα δύο προηγούμενα άλμπουμ, αλλά θυμίζουν τις πρώτες κυκλοφορίες.

Οι τίτλοι των τραγουδιών αναγράφονται, λανθασμένα, με αλφαβητική σειρά στο εσώφυλλο και το οπισθόφυλλο του άλμπουμ.

Οι κριτικές για τον δίσκο ήταν μέτριες, με το "Allmusic" να του δίνει τρία αστέρια με άριστα τα πέντε, το γερμανικό "Metal Hammer" 5 / 7 και το "Ultimate Guitar" 8,1 / 10.

## Τραγούδια του δίσκου
**1. Requiem** *(Quorthon)* - 5:00
**2. Crosstitution** *(Quorthon)* - 3:16
**3. Necroticus** *(Quorthon)* - 3:19
**4. War Machine** *(Quorthon)* - 3:18
**5. Blood and Soil** *(Quorthon)* - 3:34
**6. Pax Vobiscum** *(Quorthon)* - 4:13
**7. Suffocate** *(Quorthon)* - 3:36
**8. Distinguish to Kill** *(Quorthon)* - 3:16
**9. Apocalypse** *(Quorthon)* - 3:49

## Τα μέλη των Bathory
Οι μουσικοί οι οποίοι ηχογράφησαν το "*Requiem*" είναι οι εξής:

* **[[Quorthon]]** - κιθάρα, φωνητικά
* **Kothaar** - μπάσο
* **Vvornth** - τύμπανα

## Πηγές
* Bathoy - History archive - Bathory
* Requiem - Bathory | Songs, Reviews, Credits, Awards | AllMusic
* Requiem Review | Bathory | Compact Discs | Reviews @ Ultimate Guitar
* Review: Bathory – Requiem - Metal Hammer
* Bathory - Requiem - Reviews - Encyclopaedia Metallum: The Metal Archives

Κατηγορία:Δισκογραφία των Bathory
Κατηγορία:Άλμπουμ του 1994
Μύλοι του Γουαδαλκιβίρ

μικρογραφία|Μύλος Albolafia
Οι **μύλοι του Γουαδαλκιβίρ** είναι μύλοι στον ποταμό Γουαδαλκιβίρ στην Κόρδοβα της Ισπανίας. Στις 30 Ιουνίου 2009 ανακηρύχθηκαν μνημεία *Ανδαλουσιανής Ιστορικής Κληρονομιάς*. Βρίσκονται στο ιστορικό κέντρο της Κόρδοβας και είναι ότι έχει απομείνει από τα εμβληματικά μεσαιωνικά κτίρια, τα οποία έχουν διαφόρους βαθμούς ζημιάς. Μερικοί μύλοι αποκαταστάθηκαν και χρησιμοποιούνται πολιτιστικούς και τουριστικούς σκοπούς, όπως ο *Μύλος της Ευτυχίας* (Molino de la Alegría) όπου στεγάζεται το μουσείο παλαιοβοτανικής και βρίσκεται μέσα στο Βασιλικό Βοτανικό Κήπο της Κόρδοβας.

Τα ονόματα των μύλων είναι Albolafia, Alegría (Ευτυχία), Carbonell, Casillas, Emmedio, Lope García, Martos, Pápalo Tierno, San Antonio, San Lorenzo and San Rafael.

## Μύλος Albolafia
Ο **μύλος Albolafia** (Molino de la Albolafia ), επίσης γνωστός και ως *μύλος Kulaib* είναι βρίσκεται στη δεξιά όχθη του ποταμού Γουαδαλκιβίρ, κοντά στη ρωμαϊκή γέφυρα της Κόρδοβας. Χρονολογείται από τη ρωμαϊκή εποχή και λειτουργούσε ως αλευρόμυλος. Ο Αμπντ-Αρ-Ραχμάν Β'τον 14ο αιώνα τον μετέτρεψε ώστε να μεταφέρει νερό στο γειτονικό παλάτι (Αλκαζάρ). Αργότερα, το 1492, η Ισαβέλλα Α΄ κατά την παραμονή της στο Αλκαζάρ, αφαίρεσε τον τροχό επειδή την ενοχλούσε ο θόρυβος. Ο μύλος Albolafia έχει ιστορική σημασία γιατί ήταν ο πρώτος στην Ευρώπη, όπου κατασκευάζονταν χαρτί απ' ευθείας και όχι εισαγόμενο από την Κίνα.

## Μύλος της Ευτυχίας
μικρογραφία|δεξιά|Μύλος της Ευτυχίας
Ο **μύλος της Ευτυχίας** (**Molino de la Alegría**) βρίσκεται κοντά στη γέφυρα του San Rafael στη δεξιά όχθη του ποταμού Γουαδαλκιβίρ, μέσα στον Βοτανικό Κήπο της Κόρδοβας. Είναι κτισμένος ανάμεσα σε δυο κανάλια και έχει 3 ορόφους. Στις 11 Ιουλίου 2002, αποκαταστάθηκε και προσαρμόστηκε από τον αρχιτέκτονα Juan Cuenca ώστε να λειτουργεί ως **μουσείο παλαιοβοτανικής**.

## Έκθεση

File:Molino de Enmedio.JPG|Molino de Emmedio
File:Molino de San Antonio, en Córdoba.JPG|Molino de San Antonio
File:Interior del Molino de Martos (Córdoba, Spain).jpg|Interior of the Molino de Martos


## Παραπομπές


Κατηγορία:Κτίρια και κατασκευές στην Ανδαλουσία
Κατηγορία:Κόρδοβα
Ρωμαϊκή γέφυρα της Κόρδοβας

[thumb|260px|Ρωμαϊκή γέφυρα της Κόρδοβας με τον [Μεθκίτα της Κόρδοβας|Καθεδρικό ναό της Κόρδοβας στο παρασκήνιο.]]
Η **ρωμαϊκή γέφυρα της Κόρδοβας** είναι μια γέφυρα στο ιστορικό κέντρο της Κόρδοβας στη νότια Ισπανία, χτισμένη τις αρχές του 1ου αιώνα π.Χ. στον ποταμό Γουαδαλκιβίρ.

Ανήκει σε μια μικρή προστατευόμενη περιοχή γνωστή ως *Sotos de la Albolafia*.

## Ιστορία
Η γέφυρα κτίστηκε από αρχαίους Ρωμαίους στις αρχές του 1ου αιώνα π.Χ., πιθανότερα αντικαθιστώντας μια παλαιότερη ξύλινη γέφυρα. Στις μέρες μας, μετά την ισλαμική ανακατασκευή, έχει 16 αψίδες, μια λιγότερη από ότι αρχικά και συνολικό μήκος 247 μέτρα. Το πλάτος είναι περίπου 9 μέτρα.

Η Αυγουστιανή οδός, που ένωνε τη Ρώμη με το Κάδιθ είναι πολύ πιθανό να περνούσε από τη γέφυρα. Κατά την ισλαμική κυριαρχία του χαλιφάτου της Κόρδοβας, ο μουσουλμάνος κυβερνήτης *Al-Samh ibn Malik al-Khawlani* διέταξε να χτιστεί μια γέφυρα πάνω στα ερείπια της παλιάς ρωμαϊκής. Κατά τον Μεσαίωνα ο πύργος Καλαχόρα και η *πύλη της γέφυρας* (*Puerta del Puente*) χτίστηκαν στη νότια και βόρεια πλευρά της γέφυρας, αντίστοιχα. Η γέφυρα ανακατασκευάστηκε και επεκτάθηκε στη σημερινή της έκταση. Οι αψίδες αναπαριστούν την περίφημη μαυριτανική αρχιτεκτονική που κυριαρχεί στο τοπίο της πόλης. Τον 17ο αιώνα, ένα άγαλμα από τον *Bernabé Gómez del Río* που αναπαριστά τον Άγιο Ραφαήλ, υψώθηκε στη μέση της γέφυρας.

Η τελευταία εκτενής αποκατάσταση της γέφυρας έγινε το 2006.

## Παραπομπές


## Πηγές
* Colin O’Connor: *Roman Bridges*, Cambridge University Press 1993, ISBN 0-521-39326-4, pp.&nbsp;103 (SP7)
* Ahmed Mohammed al-Maqqari: *Nafhu at-Teeb min Ghosni al-Andalusi ar-Rateeb*, pp.&nbsp;480

## Εξωτερικοί σύνδεσμοι

* Σελίδα στο Structurae   
* Σελίδα στο Cordoba24 

Κατηγορία:Κτίρια και κατασκευές στην Ανδαλουσία
Κατηγορία:Γέφυρες στην Ισπανία
Κατηγορία:Κόρδοβα
I'm a Rebel

***I'm a Rebel*** είναι ο τίτλος του δεύτερου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 2 Ιουνίου του 1980 μέσω της δισκογραφικής εταιρείας "Brain Metronome GmbH Records".

Το ομώνυμο τραγούδι είναι δημιουργία του Άλεξ Γιανγκ, μεγαλύτερου αδελφού των Άνγκους και Μάλκολμ Γιανγκ των AC/DC. Ο Γιανγκ αναγράφεται με το ψευδώνυμο *Τζορτζ Αλεξάντερ* και συνεργάστηκε με τον παραγωγό του συγκροτήματος, Ντιρκ Στέφενς, δίνοντας τους το κομμάτι με σκοπό να ηχογραφήσουν ένα εμπορικά επιτυχημένο σινγκλ. Το "*I'm a Rebel*" αποτέλεσε και το πρώτο βίντεο κλιπ του συγκροτήματος.

Αυτός ήταν ο πρώτος τους δίσκος με τον Στέφαν Κάουφμαν στα τύμπανα, ενώ ο μπασίστας Πέτερ Μπάλτες, ανέλαβε τα κύρια φωνητικά στα τραγούδια "*No Time to Lose*" και "*The King*".

Tο άλμπουμ κυκλοφόρησε στην Μεγάλη Βρετανία μέσω της "Logo Records" και στην Βόρεια Αμερική μέσω της "Passport".

## Τραγούδια του δίσκου
**1. I'm a Rebel** *(Alexander)* - 3:57
**2. Save Us** *(Dirkschneider, Baltes, Hoffmann, Fischer, Kaufmann)* - 4:33
**3. No Time to Lose** *(Dirkschneider, Baltes, Hoffmann, Fischer, Kaufmann, Steffens)* - 4:35
**4. Thunder and Lightning** *(Dirkschneider, Baltes, Hoffmann, Fischer, Kaufmann)* - 4:01
**5. China Lady** *(Dirkschneider, Baltes, Hoffmann, Fischer, Kaufmann, Steffens)* - 3:56
**6. I Wanna Be No Hero** *(Dirkschneider, Baltes, Hoffmann, Fischer, Kaufmann, Steffens)* - 4:00
**7. The King** *(Dirkschneider, Baltes, Hoffmann, Fischer, Kaufmann, Steffens)* - 4:10
**8. Do It** *(Dirkschneider, Baltes, Hoffmann, Fischer, Kaufmann)* - 4:11

## Τα μέλη των Accept
Το "*I'm a Rebel*" ηχογραφήθηκε από τους εξής μουσικούς:
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Γιοργκ Φίσερ]]** - κιθάρα
* **[[Πέτερ Μπάλτες]]** - μπάσο, φωνητικά
* **[[Στέφαν Κάουφμαν]]** - τύμπανα

## Παραπομπές


## Πηγές
* I'm a Rebel - Accept | Songs, Reviews, Credits, Awards | AllMusic
* Accept - I'm a Rebel - Reviews - Encyclopaedia Metallum: The Metal Archives
* starling.rinet.ru - I'm a Rebel

Κατηγορία:Άλμπουμ του 1980
Κατηγορία:Άλμπουμ των Accept
Πέτρος Αλκυόνιος

Ο **Πέτρος Αλκυόνιος** (Pietro Alcionio ή **Petrus Alcyonius**, περ. 1487 – 1527) ήταν Ιταλός ουμανιστής και κλασικιστής λόγιος από τη Βενετία, υπό την προστασία του Πάπα Κλήμεντα Ζ΄. Είναι γνωστός ως ο μεταφραστής του Αριστοτέλη στα λατινικά. Τραυματίστηκε στη διάρκεια της Λεηλασίας της Ρώμης (1527) και πέθανε αργότερα τον ίδιο χρόνο.

## Βιογραφία
Η καταγωγή του είναι άγνωστη. Μία επιστολή του Έρασμου από τα 1516, όπου επαινείται η ευφράδεια του Αλκυόνιου, αποτελεί την αρχαιότερη σωζόμενη αναφορά στον λόγιο. Ο Αλκυόνιος σπούδασε ελληνική φιλολογία στη Βενετία υπό τον Μάρκο Μουσούρο από την Κάντια. Εργάστηκε ως διορθωτής του τυπογράφου Μανούτιου. Το 1521 εξέδωσε στη Βενετία τη λατινική μετάφραση αρκετών έργων του Αριστοτέλη. Ο Ισπανός λόγιος Σεπούλβεδα βρήκε πολλά λάθη στα έργα αυτά.

Το 1522 ο Αλκυόνιος διορίστηκε καθηγητής Ελληνικών στη Φλωρεντία, υπό την επιρροή του Ιουλίου των Μεδίκων. Ο προστάτης του έγινε Πάπας με το όνομα Κλήμης Ζ΄ και ο Αλκυόνιος τον ακολούθησε στη Ρώμη, όπου και παρέμεινε μέχρι το θάνατό του. Από τις πολλές μεταφράσεις που έκανε, σώθηκαν μόνο εκείνες του Αριστοτέλη.

## Παραπομπές


## Πηγές
*Simon Finch Rare Books Ltd, 2003. *Catalogue, 52*: *Aristotelis libros de Generatione...* Venice: Bernardinus Vitales, April 1521 Catalogue 52

## Επιπλέον βιβλιογραφία
*Kenneth Gouwens, 1998. *Remembering the Renaissance: Humanist Narratives of the Sack of Rome* Includes text of Alcionio's Orations on the Sack of Rome ISBN 90-04-10969-2

Κατηγορία:Ιταλοί λόγιοι
Γραμμή χιονιού

Ως **γραμμή χιονιού** ορίζεται η φανταστική γραμμή που σημειώνει σε ένα βουνό το υψόμετρο πάνω από το οποίο το χιόνι δεν λιώνει σε όλη τη διάρκεια του χρόνου. Σύμφωνα με έναν άλλο ορισμό, ως γραμμή χιονιού ορίζεται το τοπογραφικό όριο της μόνιμης χιονοκάλυψης.

Η υγρή ή ξηρή γραμμή ή ζώνη χιονιού, χωρίζει εκείνο το σημείο στο οποίο το χιόνι λειώνει, από εκείνο στο οποίο δεν παρατηρείται λειώσιμο, με το χιόνι να παραμένει στη ξηρή κοκκώδη κατάστασή του. Η δημιουργία ζώνης χιονιού εξαρτάται από το αν η περιβαλλοντική θερμοκρασία υπερβεί τους 0 °C κατά τη διάρκεια της ημέρας και υπόκειται σε έναν κύκλο λειωσίματος και επανάψυξης του χιονιού κατά τη διάρκεια της νύχτας. 

Βασικοί συντελεστές της διαδικασίας είναι ο ήλιος, ο οποίος παρέχει την απαιτούμενη ενέργεια για το λειώσιμο του χιονιού, η ένταση της ηλιακής ακτινοβολίας και ο προσανατολισμός της πλαγιάς. 

## Σημειώσεις - παραπομπές


 

Κατηγορία:Κλίμα
Κατηγορία:Υδρομετέωρα
Κατηγορία:Ορεινή οικολογία
Κατηγορία:Χιόνι
Δημήτριος Σούνδιας

Ο **Δημήτριος Σούντιας ή Σούνδιας** (Λευκάδα, 1829-1903) ήταν Έλληνας διπλωμάτης.

Ο πατέρας του, Άγγελος, ήταν μέλος της διοικούσης επιτροπής της Φιλικής Εταιρείας στη Λευκάδα, με αξιόλογη δράση στην οργάνωση του αγώνα.

Εισήλθε στο διπλωματικό σώμα το 1866 και διορίστηκε υποπρόξενος στην Άρτα. Υπηρέτησε την Ελλάδα στις προξενικές της αρχές στην Πρέβεζα, τα Χανιά, τη Βάρνα, τη Βηρυττό και την Τύνιδα. Η μεγαλύτερη υπηρεσία του ήταν στην Πρέβεζα, όπου υπηρέτησε για σχεδόν 27 χρόνια, αρχικά ως υποπρόξενος από το 1869 έως το 1876, στη συνέχεια ως πρόξενος επί τιμή (1878-1882), μετά ως πρόξενος β΄ τάξεως (1882-1885), πρόξενος α΄ τάξεως (1886-1891). Το 1892 υποβιβάσθηκε, με αίτησή του, σε πρόξενο β΄ τάξεως και μετατέθηκε εκ νέου στην Πρέβεζα όπου και τον βρήκε ο πόλεμος του 1897. Η υπηρεσία του ολοκληρώθηκε στην Πρέβεζα το 1900.

Ετιμήθη με τον χρυσό Σταυρό του Τάγματος του Σωτήρος.

Νυμφεύθηκε την Ασπασία Βαλαωρίτη (1832-1895), αδερφή του ποιητή Αριστοτέλη Βαλαωρίτη. Απέκτησαν πέντε τέκνα, τη Λίλα, τον Άγγελο, μετέπειτα δημοτικό σύμβουλο Λάρνακας, την Ευανθία, τον Αλέξανδρο και την Αναστασία, η οποία παντρεύτηκε τον αριστοκρατικής καταγωγής Σουηδό Φρεντερίκ Τσάρλς φον Χάιντενσταμ.

Πέθανε το 1903.

## Παραπομπές


Κατηγορία:Έλληνες διπλωμάτες
Κατηγορία:Χρυσός Σταυρός του Τάγματος του Σωτήρος
Ιωάβ

**Ιωάβ** ονομάζονται τα δύο αυτά πρόσωπα της Παλαιάς Διαθήκης:
* Ιωάβ (τεχνίτης), γιος του Σεραΐα, απόγονος του Κενέζ από τη φυλή του Ιούδα.
* Ιωάβ (στρατηγός), γιος της Σερουίας, εγγονός του Ιεσσαί, ανιψιός και στρατηγός του Δαβίδ.

Κατηγορία:Πρόσωπα της Παλαιάς Διαθήκης
Κλαούντιο Τζεντίλε

Ο **Κλαούντιο Τζεντίλε** (*Claudio Gentile*, γεννήθηκε 27 Σεπτεμβρίου 1953) είναι Ιταλός πρώην διεθνής ποδοσφαιριστής που αγωνιζόταν ως δεξιός πλάγιος αμυντικός και νυν προπονητής ποδοσφαίρου. Ένας από τους καλύτερους Ιταλούς αμυντικούς όλων των εποχών, αποτέλεσε βασικό στέλεχος της Γιουβέντους επί 11 συνεχόμενα χρόνια και μέλος της Εθνικής Ομάδας της Ιταλίας που κατέκτησε το Παγκόσμιο Κύπελλο του 1982.

## Καριέρα
Ο Τζεντίλε γεννήθηκε στη Λιβύη από Ιταλούς γονείς. Σε μικρή ηλικία εντάχθηκε στην ερασιτεχνική ιταλική ομάδα *Μασλιάνικο* και το 1970 μεταπήδησε στις ποδοσφαιρικές Ακαδημίες του Βαρέζε. Ύστερα από μια σύντομη θητεία στην *Αρόνα* της Δ΄ κατηγορίας (όπου παραχωρήθηκε δανεικός), υπέγραψε στη Γιουβέντους (1973). Με το σύλλογο του Τορίνο έλαβε μέρος σε 283 επίσημους αγώνες σημειώνοντας και 9 τέρματα, ενώ κατέκτησε 6 τίτλους πρωταθλητή, 2 κύπελλα Ιταλίας και δυο ευρωπαϊκά τρόπαια (το 1977 το Κύπελλο ΟΥΕΦΑ και το 1984 το Κύπελλο Κυπελλούχων Ευρώπης). Μαζί με τους Μισέλ Πλατινί, Ζμπίγκνιεφ Μπόνιεκ, Αντόνιο Καμπρίνι, Ντίνο Τζοφ οδήγησε την ομάδα στην καλύτερη περίοδο της ιστορίας της. Μετά τη λήξη της σταδιοδρομίας του στη Γιουβέντους (1984), έπαιξε στις Φιορεντίνα (70 συμμετοχές) και *Πιατσέντσα* (20 συμμετοχές).

## Εθνική Ιταλίας
Με τη "*σκουάντρα ατζούρα*" έκανε ντεμπούτο το 1975, αγωνίσθηκε σε 71 αγώνες και σημείωσε ένα γκολ. Έπαιξε στα Παγκόσμια Κύπελλα του 1978 και του 1982 και στο Ευρωπαϊκό Πρωτάθλημα του 1980. Διακρινόταν για το δυνατό, γρήγορο κι αποτελεσματικό του παιχνίδι αλλά και τον συχνά τραχύ τρόπο που αντιμετώπιζε τους προσωπικούς του αντιπάλους, ένας από τους οποίους υπήρξε ο Ντιέγκο Μαραντόνα.

## Προπονητική
Για τέσσερα χρόνια (2002 έως 2006) ήταν προπονητής της Εθνικής Ελπίδων Ιταλίας, κατακτώντας το Ευρωπαϊκό Πρωτάθλημα του 2004 και το χάλκινο μετάλλιο στους Ολυμπιακοί Αγώνες της Αθήνας, του ίδιου έτους.

## Παραπομπές


## Πηγή
* Που είναι τώρα ποδοσφαιριστές: Κλαούντιο Τζεντίλε

## Εξωτερικοί σύνδεσμοι

* 

Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας 
Κατηγορία:Ποδοσφαιριστές Σέριε Α 
Κατηγορία:Ποδοσφαιριστές Γιουβέντους 
Κατηγορία:Ποδοσφαιριστές Φιορεντίνα 
Κατηγορία:Ποδοσφαιριστές Πιατσέντζα Κάλτσιο 1919 
Κατηγορία:Ποδοσφαιριστές ΑΣ Βαρέζε 1910 
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Παγκοσμίου Κυπέλλου 1978 
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Ευρωπαϊκού Πρωταθλήματος  1980
Φράνκι Μπανάλι

Ο **Φράνκι Μπανάλι** (αγγλ. *Frankie Banali*) ήταν Αμερικανό-Κουβανός ντράμερ της hard rock και heavy metal μουσικής σκηνής, γνωστός για την συμμετοχή του στα συγκροτήματα των Quiet Riot και W.A.S.P..

## Καριέρα
Βασικές επιρροές του Μπανάλι όταν ξεκίνησε να παίζει τύμπανα ήταν ο Ρίνγκο Σταρ των Beatles, ο Τσάρλι Γουάτς των Rolling Stones, ο Τζον Μπόναμ των Led Zeppelin, ο Τέρι Μπόζιο, κ.α.. Πρώτη του επίσημη συνεργασία ήταν με τους Steppenwolf το 1978, χωρίς όμως να ηχογραφήσει μαζί τους.
Μετά την ηχογράφηση των ομώνυμων άλμπουμ των Vic Vergat Band και των Heavy Bones, έγινε μέλος των Quiet Riot, κυκλοφορώντας μαζί τους το τρίτο και ιδιαίτερα επιτυχημένο άλμπουμ τους, "*[[Metal Health]]*'. Ο δίσκος βραβεύθηκε ως εξαπλά πλατινένιος και έφθασε στην κορυφή του Billboard στις Ηνωμένες Πολιτείες. Ο Μπανάλι παρέμεινε στο συγκρότημα μέχρι το 1989, ηχογραφώντας μαζί τους άλλα τρία στούντιο άλμπουμ.
Το 1986, συμμετείχε στις ηχογραφήσεις για φιλανθρωπικό σκοπό, που διοργάνωσε ο Ρόνι Τζέιμς Ντίο με την ονομασία Hear 'n Aid και το σινγκλ "*Stars*".
Το 1992, κυκλοφόρησε με τους Heavy Bones το ομώνυμο άλμπουμ τους, ενώ είχε ενταχθεί στους W.A.S.P. από το 1989, κυκλοφορώντας τους δίσκους "*[[The Headless Children]]*" και "*[[The Crimson Idol]]*". Μετά το "*[[Still Not Black Enough]]*" του 1995, αποχώρησε από τους W.A.S.P., ενώ παράλληλα είχε επιστρέψει στους Quiet Riot κυκλοφορώντας τα άλμπουμ "*[[Terrified]]*" (1993), "*[[Down to the Bone]]*" (1995) και "*[[Alive and Well]]*" (1999) μέχρι το τέλος της χιλιετίας. Άλλες συνεργασίες του κατά την διάρκεια της δεκαετίας του '90 περιελάμβαναν τους Blackthorne, Atsushi Yokozeki, κ.α..
Το 2001 επέστρεψε στους W.A.S.P., συνεργαζόμενος παράλληλα με τους Quiet Riot. Στο συγκρότημα παρέμεινε για τρία χρόνια συμμετέχοντας στους δίσκους "*[[Unholy Terror]]*" (2001), "*[[Dying for the World]]*" (2002), "*[[The Neon God: Part 1 – The Rise]]*" (2004) και "*[[The Neon God: Part 2 - The Demise]]*" (2004). Κατά τις δύο περιόδους που ήταν μέλος των W.A.S.P. δεν ήταν ο μοναδικός ντράμερ του συγκροτήματος, αφού μοιράστηκε τα καθήκοντα με τον Στετ Χάουλαντ στο "*[[The Crimson Idol]]*" και τις, μετά το 2001, κυκλοφορίες τους.
Έχει σχηματίσει τους Freakshow μαζί με τον Τόνι Φράνκλιν των Sir Lord Baltimore, τον Τζεφ Λα Μπαρ των Cinderella και τον Μάρκους Άλεν Κρίστοφερ των Miss Crazy. Ταυτόχρονα, συνεχίζει να ηχογραφεί με τους Quiet Riot, έχοντας κυκλοφορήσει τα άλμπουμ "*[[Guilty Pleasures]]*" (2001), "*[[Rehab]]*" (2006) και "*[[Quiet Riot 10]]*" (2014).

## Δισκογραφία

## Παραπομπές


## Πηγές
* Bio - The Official Frankie Banali Website
* Frankie Banali - Encyclopaedia Metallum: The Metal Archives
* Frankie Banali Discography at Discogs

## Εξωτερικοί σύνδεσμοι
* Επίσημη ιστοσελίδα του Φράνκι Μπανάλι

Κατηγορία:Ντράμερς
Κατηγορία:Ροκ μουσικοί
Κατηγορία:Αμερικανοί μουσικοί
Ολλανδικό πρωτάθλημα ποδοσφαίρου ανδρών 2003-04

Το **Ολλανδικό πρωτάθλημα ποδοσφαίρου ανδρών 2003-04** ή αλλιώς το **Ερεντιβίζιε 2003-04** ήταν το 48ο πρωτάθλημα Ερεντιβίζιε. Ξεκίνησε στις 15 Αυγούστου 2003 και ολοκληρώθηκε στις 16 Μαΐου 2004.

Πρωταθλητής αναδείχθηκε ο Άγιαξ για 29η φορά στην ιστορία του, ενώ υποβιβάστηκαν στην Εέρστε Ντιβίζιε οι Φόλενταμ, Τσβόλε. Την είσοδο στο Τσάμπιονς Λιγκ 2004-05 κέρδισαν οι  Άγιαξ και Αϊντχόφεν, στο Κύπελλο ΟΥΕΦΑ 2004-2005 οι Φέγενορντ, Χέρενφεν, Άλκμααρ και Ουτρέχτη (μέσω του κυπέλλου Ολλανδίας), ενώ στο Κύπελλο Ιντερτότο οι Ρόντα και Ν.Ε.Κ.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2002-03.

## Βαθμολογία

1 Η Ουτρέχτη κέρδισε την είσοδο στο Κύπελλο ΟΥΕΦΑ επειδή ήταν νικήτρια του Κυπέλλου Ολλανδίας 2003-04.

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Τοπ σκόρερ

## Play Offs ανόδου/υποβιβασμού

## Παραπομπές


## Εξωτερικοί σύνδεσμοι
*RSSSF

Κατηγορία:Εγχώρια ποδοσφαιρικά πρωταθλήματα 2003-2004
Κατηγορία:Έρεντιβιζι
Ποδηλασία στους Θερινούς Ολυμπιακούς Αγώνες 1900 – Ατομικό σπριντ ανδρών

Το **ατομικό σπριντ ανδρών** ήταν ένα από τα δύο αγωνίσματα ποδηλασίας στο πρόγραμμα των Θερινών Ολυμπιακών Αγώνων του 1900 στο Παρίσι. 

## Σύνοψη αγωνίσματος
Ήταν το πρώτο από τα δύο αγωνίσματα και πραγματοποιήθηκε στις 11 και 13 Σεπτεμβρίου. Το σπριντ, ένας αγώνας ταχύτητας δύο χιλιομέτρων, διεξήχθη σε τέσσερις γύρους. Στο αγώνισμα διαγωνίστηκαν 69 από τους 72 ποδηλάτες και συμμετείχαν αθλητές συνολικά από έξι χώρες.

## Τελική κατάταξη

## Πηγές


* International Olympic Committee medal winners database.
* 
* 

Ατομικό σπριντ
The Legacy

***The Legacy*** είναι ο τίτλος του πρώτου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 21 Απριλίου του 1987 μέσω της δισκογραφικής εταιρείας "Atlantic Records".
Αυτός ήταν ο μοναδικός δίσκος του συγκροτήματος που περιελάμβανε τραγούδια στων οποίων την σύνθεση συμμετείχε ο Στηβ Σόουζα, ο οποίος αποχώρησε πριν τις ηχογραφήσεις για να γίνει μέλος των Exodus, δίνοντας την θέση του στον Τσακ Μπίλι. Η ηχογράφηση του άλμπουμ πραγματοποιήθηκε στα "Pyramid Sounds Studios" της Νέας Υόρκης με παραγωγό τον Άλεξ Περιάλας.
Τρία χρόνια μετά την κυκλοφορία του, ο δίσκος είχε πουλήσει 150.000 αντίτυπα στις Ηνωμένες Πολιτείες.
Η στιχουργική του άλμπουμ έχει να κάνει με θέματα όπως ο αποκρυφισμός ("*Alone in the Dark*"), η μαγεία ("*The Haunting*"), ο πόλεμος ("*Burnt Offerings*") και η παγκόσμια καταστροφή ("*Apocalyptic City*").
Οι κριτικές για τον δίσκο ήταν θετικές, με το "Allmusic" να του δίνει 4,5 αστέρια με άριστα τα πέντε, το "Sputnik Music" μέσο όρο βαθμολογιών 4,2 / 5 και το "Metal Archives" 92%.

## Τραγούδια του δίσκου
**1. Over the Wall** *(Souza, Peterson, Skolnick, Christian)* - 4:07
**2. The Haunting** *(Souza, Peterson, Skolnick, Christian)* - 4:17
**3. Burnt Offerings** *(Souza, Peterson, Skolnick, Christian)* - 5:07
**4. Raging Waters** *(Souza, Peterson)* - 4:32
**5. C.O.T.L.O.D." <small>(Curse of the Legions of Death)</small>** *(Ramirez, Peterson)* - 2:32
**6. First Strike Is Deadly** *(Souza, Peterson, Skolnick, Christian)* - 3:43
**7. Do or Die** *(Billy, Peterson, Skolnick, Clemente)* - 4:39
**8. Alone in the Dark** *(Souza, Peterson, Skolnick)* - 4:05
**9. Apocalyptic City** *(Peterson, Skolnick)* - 5:51

## Τα μέλη των Testament
Οι μουσικοί οι οποίοι ηχογράφησαν το "*The Legacy*" είναι οι εξής:
* **[[Τσακ Μπίλι]]** - φωνητικά
* **[[Άλεξ Σκόλνικ]]** - κιθάρα
* **[[Έρικ Πίτερσον]]** - κιθάρα
* **[[Γκρεγκ Κρίστιαν]]** - μπάσο
* **[[Λούι Κλεμέντε]]** - τύμπανα

## Παραπομπές


## Πηγές
* The Legacy - Testament | Songs, Reviews, Credits, Awards | AllMusic
* Testament - The Legacy (album review) | Sputnikmusic
* Testament - The Legacy - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1987
Οροσειρά Τσούγια

Η **οροσειρά Τσούγια** είναι τμήμα των Αλτάι στα σύνορα της  Ρωσίας και του Καζακστάν, κοντά στην περιοχή των συνόρων της Κίνας και της Μογγολίας. Έχει μέσο υψόμετρο 2.743 μ. με κορυφές που ποικίλουν από 3.505 έως 4.000&nbsp;μ. Η υψηλότερη κορυφή αυτού του ορεινού συστήματος φθάνει τα 4.173 μ (Μαάσι Μπας) ή 4.177 σύμφωνα με άλλη πηγή

## Παγετώνες
Υπάρχουν περίπου 10 παγετώνες στο βόρειο τμήμα της οροσειράς, δεδομένου ότι τόσο στη βόρεια όσο και η στη νότια κόψη της οροσειράς, μαζί με τα όρη Κατούν, αναπτύσσεται περίπου το 70% των παγετώνων της νότιας Σιβηρίας. Τα όρη Τσούγια πήραν το όνομά τους από τον ποταμό Τσούγια.

## Οικολογία
Οι πλαγιές του βόρειου τμήματος της οροσειράς Τσούγια φιλοξενούν δύο είδη πεύκου, το *pinus sibirica*
και το *larix sibirica*. Ιδιαίτερα χαρακτηριστικά των σχηματισμών τους μελετήθηκαν στον οικότονο της Βόρειας Κόψης της Τσούγια (2235–2475 μ. πάνω από τη στάθμη της θάλασσας). Και τα δύο είδη σχηματίζουν μεικτά συμπλέγματα στο κατώτερο τμήμα του οικοτόνου αλλά αναπτύσσονται μεμονωμένα και σκόρπια στο ανώτερο τμήμα του. Η ανάπτυξη των μεικτών συμπλεγμάτων από τα δύο αυτά είδη πεύκης συνδέθηκε με την αλλαγή της θερμοκρασίας στα μέσα του 20ού αιώνα (από το 1930 για το *larix sibirica* και το 1950 για το *pinus sibirica*).

## Παραπομπές-σημειώσεις



Κατηγορία:οροσειρά Αλτάι
G-14

Η **G-14** ήταν οργάνωση των ευρωπαϊκών ποδοσφαιρικών συλλόγων που υπήρχε το διάστημα μεταξύ 2000 και 2008, και αποτελούνταν αρχικά από 14 ομάδες, αργότερα επεκτάθηκε σε 18. Διαλύθηκε το 2008 και αντικαταστάθηκε από την Ομοσπονδία Ευρωπαϊκών Συλλόγων (ECA) που εκπροσωπεί πάνω από 100 σωματεία, σε μία συμφωνία που επετεύχθη με τη FIFA.

## Τα μέλη
Το 2000, 14 σύλλογοι ίδρυσαν την G14. Τον Αύγουστο του 2002, τέσσερα νέα σωματεία προσχώρησαν στον οργανισμό, αυξάνοντας τον αριθμό των μελών σε 18, δίχως να αλλάξει η ονομασία G14.

## Δείτε επίσης
* Ομοσπονδία Ευρωπαϊκών Συλλόγων

## Παραπομπές


## Εξωτερικοί σύνδεσμοι

* Ειδήσεις της G-14 στην ιστοσελίδα της UEFA
* Ειδήσεις της G-14 στην ιστοσελίδα της FIFA 

G
Γεώργιος Αναστασόπουλος (πολιτικός)

Ο **Γεώργιος Αναστασόπουλος** (1859-1940) ήταν Έλληνας πολιτικός και δικηγόρος.
## Βιογραφία
Γιος του Αναστασίου, γεννήθηκε το 1859 και πέθανε στην Αθήνα στις 16 Ιανουαρίου 1940, αφήνοντας δύο τέκνα, την Κλειώ και τον Αναστάσιο. Διαπρεπής δικηγόρος της εποχής του, ανέλαβε πολλές υποθέσεις που απασχόλησαν τις πρώτες σελίδες των εφημερίδων, ενώ οι  αγορεύσεις του στα Ποινικά Δικαστήρια, ήταν παροιμιώδεις. 
## Σταδιοδρομία
Διετέλεσε βουλευτής Μεγαρίδος (7/2/1899 έως 22/12/1904), Αττικοβοιωτίας (20/2/1905 έως 1/2/1906) και Αττικής (8/8/1910 έως 12/10/1910, 6/12/1915 έως 30/6/1917 και 1/11/1920 έως 21/9/1922).  
Υπήρξε ένας από τους μεγαλύτερους ρήτορες του ελληνικού κοινοβουλίου. Χαρακτηριστικό είναι το απόσπασμα από πρωτοσέλιδο της εφημερίδας ΕΜΠΡΟΣ στις 2 Νοεμβρίου 1902 : 

## Παραπομπές



Κατηγορία:Έλληνες δικηγόροι του 19ου αιώνα
Κατηγορία:Βουλευτές Μεγαρίδος
Κατηγορία:Βουλευτές Αττικής
Κατηγορία:Βουλευτές Αττικοβοιωτίας
Οροσειρά Κατούν

Τα **όρη Κατούν** συνθέτουν οροσειρά των Κεντρικών Αλτάι. Το μήκος της οροσειράς φθάνει τα 150 χλμ. και εκτείνεται από δυτικά προς ανατολικά έως την περιφέρεια Ουστ-Κοκσίνσκι, στα νότια σύνορα της Δημοκρατίας των Αλτάι. Είναι η υψηλότερη οροσειρά του ορεινού συστήματος των Αλτάι, καθώς το κεντρικό τμήμα της υψώνεται πάνω από τα 4.000 μ. διαμορφώνοντας κορυφογραμμή μήκους 15 χλμ., ενώ το μέσο υψόμετρο ποικίλει από 3.200-3.500 μ. πάνω από τη στάθμη της θάλασσας.

## Γεωλογία
Γεωλογικά, η οροσειρά, όπως και ο κύριος ορεινός όγκος των Αλτάι συντίθεται από γρανίτη και μεταμορφωσιγενείς σχιστόλιθους. Στο κεντρικό τμήμα της οροσοσειράς κυριαρχεί αλπικό περιβάλλον. Στις πλαγιές της οροσειράς αναπτύσσονταν περίπου 400 παγετώνες με συνολική έκταση 626 χλμ² στη δεκαετία 1980. Από τον παγετώνα Γκέμπλερ πηγάζει ο ποταμός Κατούν.

## Κλίμα
Το μικροκλίμα της οροσειράς είναι ιδιαίτερα ψυχρό. Στους πρόποδες του Μπελούκα η μέση θερμοκρασία για τον μήνα Ιούλιο είναι  +7°C, ενώ κατά τον Ιανουάριο -21°C με τυπικά χαρακτηριστικά ηπειρωτικού κλίματος, κάτι που σημαίνει έντονες θερμοκρασιακές διαφορές ανάμεσα στην ημέρα και τη νύχτα. Το μικροκλίμα που διαμορφώνεται από τα όρη Κατούν δεν διαφέρει ουσιαστικά από αυτό της κλιματικής ζώνης κτης Δημοκρατίας των Αλτάι, όπου παρατηρείται ακραίο ηπειρωτικό κλίμα θερμοκρασίες Ιανουαρίου από -12 έως -30°C και τον Ιούλιο +9 έως +18°C με κατακρήμνιση 100 με 1000 χιλιοστομέτρων στα βουνά

## Οικολογία
Σε ύψος 2.000-2.200 μ ευδοκιμούν πευκοδάση, ενώ υψηλότερα παρατηρούνται αλπικά λειβάδια και διάσπαρτα βράχια. Στο ίδιο ύψος ευδοκιμεί ο θάμνος αγιόκλημα και αλσύλλια με σημύδες νάνους. Στα δάση απαντώνται θηλαστικά όπως ο λύγκας, ο σκίουρος, ο λύκος, ενίοτε η λεοπάρδαλη του χιονιού, ζαρκάδια, σιβηρικά αγριοκάτσικα και πτηνά, όπως πέρδικες και τσαλαπετεινοί.

## Πολιτισμός
Στη οροσειρά τους Κατούν, στις στέπες Ουιμόν ζουν οι Ρώσοι Παλαιοί Πιστοί, οι Κερζάκοφ, όπως αποκαλούνται, από τον 17ο αιώνα διατηρώντας τις παραδόσεις τους, μαζί με παλαιότερα ρωσικά έθιμα. Διαχωρίστηκαν μετά το 1666-1667 από την επίσημη Ρωσική Ορθόδοξη Εκκλησία ως διαμαρτυρία ενάντια στις εκκλησιαστικές μεταρρυθμίσεις που εισήγαγε ο Πατριάρχης Μόσχας Νίκων, υπό τον Τσάρο Αλεξέι Μιχαΐλοβιτς Ρομανόφ. Εγκαταστάθηκαν μετά από περιπλανήσεις στην ευρύτερη περιοχή της οροσειράς και έως σήμερα  ζουν σε παραδοσιακές ρωσικές καλύβες και ντύνονται με παραδοσιακά ενδύματα.

## Παραπομπές σημειώσεις



Κατηγορία:Οροσειρά Αλτάι
Ομοσπονδία Ευρωπαϊκών Συλλόγων

Η **Ομοσπονδία Ευρωπαϊκών Συλλόγων** (αγγλικά: *European Club Association*, **ECA**) είναι το μοναδικό, ανεξάρτητο όργανο που εκπροσωπεί άμεσα τους ποδοσφαιρικούς συλλόγους σε ευρωπαϊκό επίπεδο. Ο ρόλος της ECA είναι να προστατεύει και να προάγει το ευρωπαϊκό ποδόσφαιρο σε επίπεδο συλλόγων. Έχει ως στόχο να δημιουργήσει ένα νέο μοντέλο πιο δημοκρατικής διακυβέρνησης, που αντανακλά πραγματικά τον βασικό ρόλο των συλλόγων στο ποδόσφαιρο.

## Ιστορία
100px|thumb|Προηγούμενο σήμα

Συγκροτήθηκε κατά τη διάλυση του ομίλου G-14 τον Ιανουάριο του 2008. Το διάστημα 2013-15, η ECA εκπροσωπεί 214 συλλόγους. Αποτελείται από 105 Τακτικά Μέλη και 109 Συνδεδεμένα Μέλη, με τουλάχιστον ένα από κάθε ιδιότητα μέλους, από 53 εθνικές ομοσπονδίες. Ο ακριβής αριθμός των Τακτικών Μελών συλλόγων από κάθε ομοσπονδία, θα καθορίζεται κάθε δύο χρόνια στο τέλος της περιόδου, με βάση την κατάταξη της UEFA από τις ομοσπονδίες μέλη της, σύμφωνα με τις ακόλουθες αρχές:

## Ιδρυτικά μέλη
Οι ακόλουθοι δεκαέξι σύλλογοι ίδρυσαν την ECA το 2008:

## Δείτε επίσης
* G-14
* EL
* UEFA
* EMCA

## Παραπομπές


## Εξωτερικοί σύνδεσμοι

* Επίσημη ιστοσελίδα
* Η ECA στην ιστοσελίδα της UEFA 

Κατηγορία:Διεθνείς αθλητικές ομοσπονδίες
Κατηγορία:Διεθνείς οργανισμοί με έδρα την Ευρώπη
ΦΚ Σκεντίγια

Η **ΦΚ Σκεντίγια** (αλβανικά: KF Shkëndija, σλαβικα: ФК Шкендија, FK Škendija) είναι ποδοσφαιρική ομάδα με έδρα το Τέτοβο της Βόρειας Μακεδονίας Διεξάγει τα εντός έδρας παιχνίδια της στο Γκράντσκι Στάντιον (Градски стадион). Η ομάδα αγωνίζεται στην κορυφαία ποδοσφαιρική κατηγορία της χώρας, την Πρβα Λίγκα (Prva Liga). Την περίοδο 2010-11 ο σύλλογος κατέκτησε για πρώτη φορά το πρωτάθλημα της Πρβα Λίγκα.

## Επιτυχίες
**[[Πρωτάθλημα ποδοσφαίρου Σκοπιων|Πρωτάθλημα Σκοπιων]]:**
* **Πρωταθλήτρια (5):** 2010–11, 2017–18, 2018–19, 2020–21, 2024–2025
* Δεύτερη (2): 2015–16, 2016–17

**Σούπερ Καπ**
* **Νικήτρια (1):** 2011

**Δεύτερη Κατηγορία Σκοπιων:**
* **Πρωταθλήτρια (3):** 1995–96, 1999–2000, 2009–10
* Δεύτερη (1): 2003–04

**[[Κύπελλο Σκοπιων (ποδόσφαιρο ανδρών)|Κύπελλο Σκοπιων]]**
* **Νικήτρια (1):** 2015–16
* Δεύτερη (3): 2005–06, 2012–13, 2016–17

## Παραπομπές


## Εξωτερικοί σύνδεσμοι

* Επίσημη ιστοσελίδα
* Η σελίδα του συλλόγου στην UEFA

Σκεντιγια
Ριζοσπαστικό Δημοκρατικό κόμμα (Βουλγαρία)

Το **Ριζοσπαστικό Δημοκρατικό κόμμα** (*[[βουλγαρικά]] : Радикалдемократическа партия*) είναι ένα φιλελεύθερο  κόμμα στη Βουλγαρία. 

Το κόμμα ιδρύθηκε το 1902 (κατά άλλες πηγές το 1905) από τον Ναΐκο Κανόφ και άλλων διαφωνούντων που αποχώρησαν από το Δημοκρατικό κόμμα. Η δράση του απαγορεύτηκε το 1934, αναβίωσε το 1944 για να ξανά απαγορευτεί το 1949. Το 1989 το κόμμα επανιδρύθηκε με ηγέτη την Έλκα Σοκόλοβα. Το 1994 την διαδέχτηκε στην ηγεσία ο Αλεκσάντερ Τζορντάνοφ, το κόμμα έγινε συνδεδεμένο μέλος της Ένωσης των Δημοκρατικών Δυνάμεων. Το 1995, η διασπάστηκε με μία ομάδα να παραμένει στο εσωτερικό της Ένωσης Δημοκρατικών Δυνάμεων, και μια άλλη παράταξη να γίνει ανεξάρτητο κόμμα. Αν και εξακολουθεί να υπάρχει το κόμμα, στερείται επιρροής.

## Πηγές
* Radical Democratic Party official site
* ''„Откъде идваме: кратък исторически преглед“''
* Ташев, Ташо, Министрите на България 1879-1999. София, АИ „Проф. Марин Дринов“ / Изд. на МО, 1999. ISBN 978-954-430-603-8 / ISBN 978-954-509-191-9.

Κατηγορία:Πολιτικά κόμματα της Βουλγαρίας
Far Cry 4

Το ***Far Cry 4*** είναι βιντεοπαιχνίδι δράσης περιπέτειας και βολών πρώτου προσώπου που αναπτύχθηκε από την Ubisoft Montreal και δημοσιεύθηκε από την Ubisoft για το PlayStation 3, PlayStation 4, Xbox 360 και το Xbox One και των Microsoft Windows. Είναι το τέταρτο παιχνίδι της σειράς *[[Far Cry]]*. Το παιχνίδι κυκλοφόρησε στη Βόρεια Αμερική, την Αυστραλία και την Ευρώπη στις 18 Νοεμβρίου του 2014, και στις 22 Ιανουαρίου του 2015 στην Ιαπωνία.

## Παραπομπές


## Εξωτερικοί σύνδεσμοι
* 

Κατηγορία:Far Cry
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια του 2014
Κατηγορία:Βιντεοπαιχνίδια του 2015
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια ανεπτυγμένα στον Καναδά
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Βιντεοπαιχνίδια τοποθετημένα στο Νεπάλ
Κατηγορία:Νικητές BAFTA (βιντεοπαιχνίδια)
Κατηγορία:Συνέχειες βιντεοπαιχνιδιών
Σπυρίδων Λοβέρδος

Ο **Σπυρίδων Λοβέρδος** (1874 - 1936) ήταν Έλληνας τραπεζίτης, οικονομολόγος και πολιτικός. Χρημάτισε υπουργός.

## Βιογραφία
Καταγόταν από την Κεφαλονιά. Με σπουδές Νομικής στο Πανεπιστήμιο των Αθηνών, ο Λοβέρδος δημοσίευσε πολλές οικονομικές μελέτες στον Τύπο. Ίδρυσε μαζί με τον αδερφό του, Διονύσιο, την Γενική Τράπεζα (1918). Έπειτα από τη διάλυση της τελευταίας, ο Λοβέρδος ανέλαβε πρόεδρος του Δ.Σ. της Λαϊκής Τράπεζας.

Υπήρξε πρώτος πρόεδρος του Ομίλου Ρόταρι Αθηνών από το 1928 ως το 1931.
Στην κυβέρνηση του Παναγή Τσαλδάρη ανέλαβε υπουργός Οικονομικών από τις 9 Ιανουαρίου 1933 ως τις 29 Νοεμβρίου 1934, οπότε παραιτήθηκε.

Ήταν συλλέκτης πολλών έργων χαρακτικής και εικόνων. Ήταν ο δημιουργός ομώνυμης βιβλιοθήκης στην Κηφισιά με 30.000 τόμους με χειρόγραφα και κώδικες.

Πέθανε στην Αθήνα το 1936. Αδελφός του ήταν ο Ιωάννης Λοβέρδος.

## Έργα
*"Ο εθνικός πλούτος" (δίτομο, 1901-02)
*"Η αγία πόλις" (1902)
*"Αποταμίευσις και ταμιευτήρια" (1904)
*"Η οικονομική επέμβασις του κράτους" (1915)
*"Ο Μητροπολίτης Σμύρνης Χρυσόστομος" (1929)

## Παραπομπές


Κατηγορία:Έλληνες οικονομολόγοι
Κατηγορία:Έλληνες υπουργοί Οικονομικών
Κατηγορία:Έλληνες τραπεζίτες
Κατηγορία:Έλληνες συλλέκτες έργων τέχνης
Κόμμα Νεαρών Φιλελευθέρων (Βουλγαρία)

Το **Κόμμα Νεαρών Φιλελευθέρων** () ήταν πολιτικό κόμμα στη Βουλγαρία στις αρχές της δεκαετίας του 1900.

## Ιστορία
Το κόμμα ιδρύθηκε το 1904 από τον Ντιμιτάρ Τόντσεφ όταν το Φιλελεύθερο Κόμμα (Ραντοσλαβιστές) εκδιώχθηκαν μέλη του μετά από μια αποτυχημένη προσπάθεια να αφαιρέσουν την αρχηγία του κόμματος από τον Βασίλ Ραντοσλάβοφ. Στις πρώτες εκλογές που συμμετείχε αυτές του 1908 το κόμμα δεν κατάφερε να κερδίσει μια έδρα. Απέτυχε και πάλι να κερδίσει μια έδρα στις εκλογές για τη Συνταγματική Συνέλευση του 1911, αλλά κερδίσε μια έδρα στις κοινοβουλευτικές εκλογές αργότερα εντός του έτους, στις οποίες σχημάτισε τοπικές συμμαχίες με το Φιλελεύθερο Κόμμα (Ραντοσλαβιστές) και το Λαϊκό Φιλελεύθερο κόμμα.

Τα τρία κόμματα συμμετείχαν σε συμμαχία, τον Συνασπισμός Φιλελεύθερων για στις εκλογές του 1913 όπου αναδεικνύεται ως η μεγαλύτερη παράταξη στην Εθνοσυνέλευση. Στις εκλογές το επόμενο έτος η συμμαχία κέρδισε την πλειοψηφία των εδρών, αλλά το κόμμα ανέστειλε όλες τις πολιτικές του δραστηριότητες κατά τη διάρκεια του Α΄ Παγκοσμίου Πολέμου. Δεν συμμετείχε στις εκλογές του 1919, αλλά επέστρεψε για να συμμετάσχει στις εκλογές του 1920 σε συμμαχία με το Φιλελεύθερο Κόμμα (Ραντοσλαβιστές) και το Λαϊκό Φιλελεύθερο κόμμα-Πέτκοφ. Αργότερα το ίδιο έτος τα τρία κόμματα συγχωνεύονται για να σχηματίσουν το Εθνικό Φιλελεύθερο κόμμα.

Το κόμμα δημοσίευσε την εφημερίδα Svobodno Slovo (μτφ: Ελεύθερη Φωνή) μεταξύ 1904 και 1913.

## Παραπομπές


## Πηγές
*  

Κατηγορία:Πολιτικά κόμματα της Βουλγαρίας
Βουλγαρικό Σοσιαλδημοκρατικό εργατικό κόμμα

Το **Βουλγαρικό Σοσιαλδημοκρατικό εργατικό κόμμα** (*[[βουλγαρικά]] : Българска работническа социалдемократическа партияdummy*) ήταν αριστερό πολιτικό κόμμα της Βουλγαρίας από το 1894 έως το 1903.

Ιδρύθηκε το 1894 με την ενοποίηση του βουλγαρικού Σοσιαλδημοκρατικού κόμματος του Ντιμιτάρ Μπλαγκόεφ και της Βουλγαρικής Σοσιαλδημοκρατικής Ένωσης με επικεφαλής τον Γιάνκο Σάκαζοφ. Από την ίδρυση του οι δύο οργανώσεις εξακολουθούν να υφίστανται ανεξάρτητα και πρέσβευαν διαφορετικές απόψεις σχετικά με την ανάπτυξη του σοσιαλιστικού κινήματος στη Βουλγαρία.

Μετά από θεωρητικές διαφωνίες και προσωπικές συγκρούσεις στο εσωτερικό του κόμματος το 1903 χωρίστηκε σε Βουλγαρικό Σοσιαλδημοκρατικό Εργατικό κόμμα (Στενοί Σοσιαλιστές), με επικεφαλής τον Ντιμιτάρ Μπλαγκόεφ και στο Βουλγαρικό Σοσιαλδημοκρατικό Εργατικό κόμμα (Ευρείς Σοσιαλιστές).

Το κόμμα έκδιδε τις εφημερίδες "Работнически вестник" (μτφ : Εφημερίδα των εργαζομένων) (μαρξιστική) και το "Социалист" (μτφ : Σοσιαλιστική) , "Народ" (άνθρωποι) (ρεφορμιστική) και τα περιοδικά "Ново време" (μτφ : Μοντέρνοι καιροί) (μαρξιστική) και το "Общо дело" (συνολικό έργο) (ρεφορμιστική).

## Πηγές
* Димитър Попов, ''„Партийната структура в България от 1879 до 1901 година“''

Κατηγορία:Πολιτικά κόμματα της Βουλγαρίας
Ποδηλασία στους Θερινούς Ολυμπιακούς Αγώνες 1900 – 25 χιλιόμετρα ανδρών

Τα **25 χιλιόμετρα ανδρών** ήταν ένα από τα δύο αγωνίσματα ποδηλασίας στο πρόγραμμα των Θερινών Ολυμπιακών Αγώνων του 1900 στο Παρίσι.

## Σύνοψη αγωνίσματος
Ήταν το δεύτερο από τα δύο αγωνίσματα και πραγματοποιήθηκε στις 15 Σεπτεμβρίου. Στον αγώνα συμμετείχαν τέσσερις ποδηλάτες που είχαν ήδη συμμετάσχει στο σπριντ. Ο Γάλλος Λουί Μπαστιέν ήταν το φαβορί, με τον Αμερικανό Τζον Χένρυ Λέικ και τον Γαλλο-Βρετανό Λόιντ Χίλντεμπραντ να αναμένεται ότι θα πάνε επίσης καλά. Το αποτέλεσμα του αγώνα ανέδειξε τον Μπαστιέν ως τον κορυφαίο ποδηλάτη σε μεγάλες αποστάσεις. Ο Χίλντεμπραντ τερμάτισε στη δεύτερη θέση, ενώ ο Αμερικανός Λέικ εγκατέλειψε και δεν τελείωσε τον αγώνα. Το 1905, ένας άλλος από τους διαγωνιζόμενους, ο Λουί Τρουσελιέρ, θα κερδίσει το Τουρ της Γαλλίας.

## Τελική κατάταξη

## Παραπομπές


## Πηγές
* International Olympic Committee medal winners database.
* 
* 

25 χιλιόμετρα ανδρών
Far Cry (βιντεοπαιχνίδι)

Το ***Far Cry*** είναι βιντεοπαιχνίδι βολών πρώτου προσώπου και δράσης περιπέτειας που αναπτύχθηκε από τη γερμανική εταιρία Crytek και διανεμήθηκε από την Ubisoft στις 23 Μαρτίου του 2004 για τα Microsoft Windows. Είναι το πρώτο παιχνίδι της σειράς *[[Far Cry]]*. Πούλησε περίπου 730.000 αντίτυπα μέσα στους τέσσερις πρώτους μήνες κυκλοφορίας του. Μετά την κυκλοφορία του έλαβε θετικές κριτικές. Από τότε έχει κυκλοφορήσει μία σειρά παιχνιδιών και spin-offs.

## Παραπομπές


Κατηγορία:Far Cry
Κατηγορία:Βιντεοπαιχνίδια του 2004
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια των Windows
Σέξτος Μαρτινιανός

Ο **Μαρτινιανός** (*Sextus Marcius Martinianus*, ... - 325) ήταν Ρωμαίος αυτοκράτορας από τον Ιούλιο έως τις 18 Σεπτεμβρίου του 324. Είχε διοριστεί συναυτοκράτορας από τον Λικίνιο.

## Η ενθρόνιση
Το 324, καθώς ο δεύτερος εμφύλιος πόλεμος μεταξύ του Λικίνιου και του Κωνσταντίνου Α' ήταν στο αποκορύφωμά του, η κατάσταση για τον Λικίνιο δεν ήταν ελπιδοφόρα. Μετά την ήττα του στη μάχη της Αδριανούπολης, αποφάσισε να αντικαταστήσει τον Κωνσταντίνο ως αύγουστο στη δύση. Ως αντικαταστάτη του, ονόμασε συναυτοκράτορα τον Μαρτινιανό, όπως είχε ορίσει στο παρελθόν τον Βαλέριο Ουάλη κατά τη διάρκεια του προηγούμενου πολέμου του με τον Κωνσταντίνο. Πριν την ενθρόνισή του, η οποία έλαβε χώρα λίγο μετά τη μάχη της Αδριανούπολης (3 Ιουλίου 324), ο Μαρτινιανός διετέλεσε μάγιστρος στην αυλή του Λικίνιου.

## Η συμβασιλεία
Στον απόηχο της ήττας του στην Αδριανούπολη, ο Λικίνιος έστειλε τον Μαρτινιανό με στρατό που περιελάμβανε βησιγότθους στη Λάμψακο (στην ασιατική πλευρά του Ελλήσποντου) με σκοπό να εμποδίσει τον Κωνσταντίνο να περάσει το στόλο του από τη Θράκη στη Μυσία και από τη Βιθυνία στη Μικρά Ασία. Στη ναυμαχία που διεξήχθη με αντίπαλο τον Κρίσπο (γιο του Κωνσταντίνου), επικράτησε ο τελευταίος αν και είχε μόνο τα μισά πολεμικά πλοία (200 εναντίον 400) και ο Μαρτινιανός αναγκάστηκε να αποχωρήσει από την περιοχή. Ο Λικίνιος κάλεσε αμέσως τον Μαρτινιανό να επιστρέψει και να ενσωματωθεί στις δυνάμεις του. Δεν είναι σαφές αν ο Μαρτινιανός έφτασε νωρίτερα από τις 18 Σεπτεμβρίου του 324 στην περιοχή της Χρυσούπολης  όπου ο Λικίνιος υπέστη την τελευταία και καταστροφική ήττα του στην ομώνυμη μάχη (Μάχη του Ουσκουντάρ).

## Το τέλος
Κατόπιν της ήττας τους συνελήφθησαν και λόγω της παρέμβασης της Φλάβιας Ιουλίας Κωνσταντίας, αδελφής του Κωνσταντίνου και συζύγου του Λικίνιου, τόσο ο Λικίνιος όσο και ο Μαρτινιανός  φυλακίστηκαν στη Θεσσαλονίκη. Ωστόσο την άνοιξη του 325 ο Μαρτινιανός εκτελέστηκε στην Καππαδοκία και ο Λικίνιος στη Θεσσαλονίκη αφού προηγουμένως είχε επιχειρήσει νέα εξέγερση.

## Παραπομπές


## Αναφορές
(στα αγγλικά)
* 
* DiMaio, Michael, "Martinianus (324 A.D.)", ''DIR'' (1996).
* DiMaio, Michael, "Licinius (308 – 324 A.D.)", ''DIR'' (1997).
*Grant, Michael (1985), The Roman Emperors: A biographical Guide to the Rulers of Imperial Rome 31 BC-AD 476, London. ISBN 0-297-78555-9
*Grant, Michael (1993), The Emperor Constantine, London. ISBN 0-7538-0528-6
* Jones, A.H.M., Martindale, J.R. *The Prosopography of the Later Roman Empire, Vol. I: AD260-395*, Cambridge University Press, 1971
*Lenski, Noel E. (2011) *The Cambridge Companion to the Age of Constantine*, Cambridge University Press.  
*Odahl, C.M., (2004) *Constantine and the Christian Empire,* Routledge 2004. ISBN 0-415-17485-6

Κατηγορία:Ρωμαίοι αυτοκράτορες
Κατηγορία:Πολίαρχοι Ρώμης
Γαλαξιακό κέντρο

thumb|Σε αυτό το βίντεο φαίνονται τα κεντρικά σημεία του γαλαξία μας με κοινά τηλεσκόπια και με τηλεσκόπια ευαίσθητα στην υπέρυθρη ακτινοβολία.
thumb|Προσομοίωση ενός γαλαξία σαν του δικου μας, δηλ.  ραβδωτού σπειροειδούς.

Το **Γαλαξιακό κέντρο** είναι το κέντρο περιστροφής του Γαλαξία μας και θεωρείται ότι βρίσκεται σε απόσταση περίπου 27 χ.ε.φ. (27 χιλιάδων ετών φωτός, ~27±1 kly), προς την κατεύθυνση του Τοξότη και του Σκορπιού. Υπάρχουν στοιχεία ότι εκεί κοντά βρίσκεται μία τεράστια Μαύρη τρύπα. Οι συντεταγμένες του κέντρου ορίστηκαν για πρώτη φορά το 1918 αλλά έκτοτε υπολογίστηκαν ξανά με ποικίλους τρόπους (γεωμετρικούς, ακτινοβολίες κ.α.), χωρίς κανείς όμως να θεωρείται εντελώς ακριβής.

## Η μαύρη τρύπα

Το σύμπλεγμα Τοξότης Α, δίπλα ακριβώς από το γαλαξιακό κέντρο, περιέχει μια πηγή μεγάλης έντασης που ονομάζεται Τοξότης Α* και που ταυτίζεται με μία μαύρη τρύπα. Μια έρευνα του 2008 προσπάθησε με τη συνεργασία τριών ομάδων σε ισάριθμα τηλεσκόπια της γης να μετρήσει τη διάμετρο του Τοξότη Α* και την εκτίμησε τελικά στα 44 εκατομμύρια χιλιόμετρα (όση περίπου η απόσταση του Ερμή από τον Ήλιο ή περίπου το 1/3 της απόστασης της Γης από τον Ήλιο). Από το Ίδρυμα Μαξ Πλανκ στη Γερμανία, χρησιμοποιώντας το τηλεσκόπιο της Χιλής, εκτίμησαν τη μάζα της μαύρης τρύπας και την βρήκαν 4,31 εκατομμύρια φορές μεγαλύτερη από του Ήλιου μας.

### Φωτοθήκη

Image:Center Milky Way.jpg|To κέντρο του γαλαξία μας.
Image:Milky Way IR Spitzer.jpg|Υπέρυθρη εικόνα από το τηλεσκόπιο Σπίτζερ.
Image:Milky way 2 md.jpg|Ο νυχτερινός ουρανός κοντά στον Τοξότη. Οι βασικοί αστέρες του Τοξότη είναι σημειωμένοι κόκκινοι.
Image:Centre of the Milky Way.jpg|Τα κεντρικα σημεία του Γαλαξία μας από άλλο τηλεσκόπιο.
Image:An Infrared View of the Galaxy.jpg|Υπέρυθρη εικόνα του κέντρου, η οποία αποκαλύπτει νέες ομάδες αστέρων.


## Παραπομπές


## Εξωτερικοί σύνδεσμοι
* 

Κατηγορία:Γαλαξίας
Far Cry 2

Το ***Far Cry 2*** είναι βιντεοπαιχνίδι βολών πρώτου προσώπου. Την ανάπτυξη του παιχνιδιού δεν ανέλαβε η Crytek, ομάδα δημιουργίας αρχικού παιχνιδιού *[[Far Cry (βιντεοπαιχνίδι)|Far Cry]]*, αλλά η Ubisoft Montreal και η διανομή έγινε από τη Ubisoft. Είναι το δεύτερο της σειράς *[[Far Cry]]*. Κυκλοφόρησε στις 21 Οκτωβρίου 2008 στη Βόρεια Αμερική, στις 23 Οκτωβρίου 2008 στην Αυστραλία και στις 24 Οκτωβρίου του ίδιου έτους στην Ευρώπη.

## Τρόπος παιχνιδιού
Το *Far Cry 2* έχει λίγες ομοιότητες με το πρωτότυπο παιχνίδι. Διαθέτει νέους χαρακτήρες και ρυθμίσεις, καθώς και ένα νέο τρόπο παιχνιδιού που επιτρέπει στον παίκτη μεγαλύτερη ελευθερία εξερεύνησης διαφόρων τοπίων της Αφρικής, όπως ερήμους, ζούγκλες και σαβάνες.

## Ιστορία
Το παιχνίδι λαμβάνει χώρα σε ένα σύγχρονο έθνος της κεντρικής Αφρικής σε κατάσταση αναρχίας και εμφυλίου πολέμου. Ο παίκτης παίρνει τον έλεγχο ενός μισθοφόρου, σε μια διαδρομή για να εντοπίσει και να δολοφονήσει το "Τσακάλι", ένα διαβόητο έμπορο όπλων.

## Κυκλοφορία
Από τις 23 Ιανουαρίου του 2009, το παιχνίδι έχει πουλήσει 2,9 εκατομμύρια αντίτυπα.

## Παραπομπές


Κατηγορία:Far Cry
Κατηγορία:Βιντεοπαιχνίδια του 2008
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια βασισμένα σε μυθιστορήματα
Κατηγορία:Βιντεοπαιχνίδια ανεπτυγμένα στον Καναδά
Κατηγορία:Συνέχειες βιντεοπαιχνιδιών